
R E F E R A T  D E  A P R O B A R E
privind aprobarea Listelor actualizate cu consumatorii, persoane fizice care au domiciliul sau locuința principală în municipiul Brad, județul Hunedoara și 
care beneficiază de o reducere cu 50% a preţului  final al energiei electrice 
aferent contractului de furnizare încheiat

	
În data de 22.06.2023 a avut loc întâlnirea grupului de lucru constituit prin Dispoziția Primarului Municipiului Brad nr. 521/2022, în vederea analizării noilor cereri depuse de către consumatorii – persoane fizice care au domiciliul sau locuința principală în municipiul Brad, județul Hunedoara și care beneficiază  de o reducere cu 50% a prețului final al energiei electrice aferent contractului de furnizare încheiat.
Au fost depuse :
· un număr de 157 cereri pentru acordarea reducerii cu 50% a prețului final al energiei electrice aferent contractului de furnizare încheiat;
· un număr de 20 cereri pentru schimbarea titularului contractului de furnizare a energiei electrice;
· un număr de 3 cereri au mai fost depuse încă o dată pentru același loc de consum;
· un număr de 4 cereri în vederea renunțării la cererile depuse inițial pentru unul dintre locurile de consum deținute de persoanele respective;
· un număr de 25 cereri pentru renunțarea la serviciile furnizorului de energie electrică S.C. Enel Energie S.A.;
· o cerere pentru renunțarea la serviciile furnizorului de energie electrică S.C. RCS&RDS S.A.;
· o cerere pentru renunțarea la serviciile furnizorului de energie electrică S.C. Restart Energy One S.R.L.
	În urma verificării cererilor  menţionate mai sus grupul special de lucru a decis că:
· un număr de 157 cereri îndeplinesc condițiile pentru aplicarea prevederilor art. 8 alin. 4 din O.G. nr. 27/1996 privind acordarea de facilități persoanelor care domiciliază sau lucrează în unele localități din Munții Apuseni și în Rezervația Biosferei ”Delta Dunării” și ale Art. I  din Ordinul nr. 1.009/2022 pentru modificarea Normelor metodologice al Ministerului Lucrărilor Publice și Amenajării Teritoriului, ale Ministerului Finanțelor,  Ale Ministerului Muncii și Protecției Sociale și ale Ministerului Apelor, Pădurilor și Protecției Mediului nr. 4.626/23.685/6.291/1.840/1997 privind acordarea, utilizarea și controlul cheltuielilor rezultate din aplicarea prevederilor O.G. nr. 27/1996, republicată;
· un număr de 3 cereri sunt respinse motivat de faptul că titularii acestora figurează deja în lista inițială aprobată prin H.C.L. nr. 123/30.08.2022;
· în ceea ce privește celelalte cereri depuse, grupul special de lucru a luat act de cele solicitate și a procedat în consecință.
În conformitate cu prevederile Cap. I alin. 4 din Normele metodologice nr. 4626/1997 privind acordarea, utilizarea și controlul cheltuielilor rezultate din aplicarea Ordonanței Guvernului nr. 27/1996, republicată, grupul de lucru  a considerat că se impune actualizarea listelor inițiale aprobate prin Hotărârea Consiliului Local  nr. 123/2022 așa cum au fost actualizate prin Hotărârea Consiliului Local  nr. 228/2022 și respectiv prin Hotărârea Consiliului Local nr. 61/2023.
	Astfel, am inițiat prezentul proiect de hotărâre prin care am propus aprobarea Listelor actualizate cu consumatorii, persoane fizice care au domiciliul sau locuința principală în municipiul Brad, județul Hunedoara și care beneficiază  de o reducere cu 50% a preţului final al energiei electrice aferent contractului de furnizare încheiat.
	Precizez că listele astfel întocmite vor fi afişate la sediul Primăriei Municipiului Brad. Cetăţenii care au fost omişi sau ale căror cereri nu au fost aprobate pot depune contestaţii, la sediul Primăriei Municipiului Brad, în termen de 10 zile de la afişare. Primarul Municipiului Brad are obligaţia să le soluţioneze în termen de 10 zile şi să comunice petiționarilor modul de rezolvare.
Cetăţenii nemulţumiţi de hotărârea Primarului Municipiului Brad se pot adresa, în termen de 5 zile de la înştiinţare, Prefectului Judeţului Hunedoara, care are obligaţia să le examineze şi să formuleze un răspuns în termen de 10 zile.
După parcurgerea acestor etape, listele devin definitive şi, prin grija Primarului Municipiului Brad, vor fi transmise societăților  abilitate să asigure respectivele facilităţi.
În contextul celor de mai sus supun spre dezbatere și aprobare plenului Consiliului Local al Municipiului Brad proiectul de hotărâre în forma prezentată.
	În susţinerea propunerii mele invoc prevederile pct. 1, pct. 2, pct. 3, pct. 4, pct. 15 alin. 1 lit. b și alin. 2 din Normele metodologice nr. 4626/23685/6291/1840/1997 privind acordarea, utilizarea și controlul cheltuielilor rezultate din aplicarea Ordonanței Guvernului nr. 27/1996  privind acordarea de facilităţi   persoanelor care domiciliază sau lucrează în unele localităţi din Munţii Apuseni, norme modificate și completate prin Ordinul Comun  nr. 572/321/1335/1009/935/2022 al Ministerului Lucrărilor Publice şi Amenajării Teritoriului, ale Ministerului Finanţelor, ale Ministerului Muncii şi Protecţiei Sociale şi ale Ministerului Apelor, Pădurilor şi Protecţiei Mediului, ale art. 8 alin. 4  și art. 11 din  Ordonanța Guvernului  nr. 27/1996  privind acordarea de facilităţi persoanelor care domiciliază sau lucrează în unele localităţi din Munţii Apuseni,  republicată, cu modificările și completările ulterioare, ale art.129 alin. 1, alin. 2 lit. d și alin. 7 lit. n și lit. s din O.U.G. nr. 57/2019 privind Codul administrativ, cu modificările şi completările ulterioare, precum și ale art. 11 alin. 4 din Legea nr. 554/2004 a contenciosului administrativ, actualizată. 

